Íslensk stjórnmál eru stödd á breytingarskeiði . Samfélagið hefur breyst hratt á skömmum tíma og hræringar í stjórnmálalandslaginu endurspegla það ástand . Nær árleg hneykslismál hrista svo reglulega upp í öllu saman og breyta stöðunni algjörlega . Langtímaafleiðningar Klaustursmálsins eiga eftir að koma í ljós . Sameiginlegt fylgi flokkanna þriggja mældist 8,6 prósentustigum meira þann 15. desember en það gerði þremur vikum áður . Langmesta aukningin var hjá Framsóknarflokknum sem náði til baka þorra þess fylgis sem tálgast hafði af honum vegna tilvistar Miðflokksins . Ef núverandi fylgi flokka myndi haldast að næstu kosningum væri upp ansi áhugaverð staða . Popúlistaflokkunum myndi fækka um að minnsta kosti einn og ef Miðflokkurinn næði inn yrði fjöldi þingmanna hans í besta falli fjórir . Ríkisstjórnarflokkarnir , þrátt fyrir Klausturmálsmeðvindinn , næðu ekki meirihluta og það myndi miðjublokk Samfylkingar , Viðreisnar og Pírata ekki heldur gera . Leitin að festu í glundroðanum myndi því halda áfram .